Tambah-tambah keri-keri iki Darmono kamase kerep mulih wengi, sing esuke mangkir kuliah. Ora wurung ya Inah sing ngladeni kabeh kebutuhane. Awan bengi mlebu metu ing kamare kamase. Darmono keri-keri iki ketok manja karo Inah. Batine Diyah, karang bapak ibune ora tau dha neng ngomah, mangka sing isa ngladeni lan disambati ya mung Inah. Muga wae Inah tansah krasan ngawula ing omah iki. Ngono batine Diyah. Yen awan sekolah pancen keslamur, ning yen bengi Diyah angel turu merga tansah mikir.